પંજાબની રેલીમાં મોદી વધુમાં કહ્યું હતું કે, ‘શીખ સમુદાય આજે સરહદની સુરક્ષા હોય કે ખાદ્ય સુરક્ષા હોય, દરેક જગ્યાએ પ્રેરણા આપે છે. પંજાબે હંમેશા પોતાના કરતાં દેશ હિત માટે પહેલાં વિચાર્યું છે. છેલ્લાં ૪ વર્ષમાં કેટલીયવાર પંજાબ આવ્યો છું અને લોકોને મળ્યો છું. છેલ્લા ૪ વર્ષમાં ખેડૂતોએ દેશના અન્ન ભંડાર ભરી દીધા છે. ઘઉં, ચીની, કપાસ, દાળ વગેરેનું ખેડૂતોએ વિક્રમજનક ઉત્પાદન કર્યું છે. ખેડૂતો સતત મહેનત કરી રહ્યાં છે પરંતુ ખેડૂતો પ્રત્યે દાયકાઓ સુધી ધ્યાન આપ્યું નથી.